Hevur tú brúk fyri einum altjóða gjaldskorti at gjalda og taka pening út við, er Visa/Dankort Debit eitt nógv brúkt og væl umtókt gjaldskort. Les meira um hetta her á síðuni. Hvat skalt tú brúka kortið til? Óansæð, hvar tú ert í verðini, kanst tú gjalda og taka pening út við einum Visa/Dankort Debit. Tað veri seg í handlum, matstovum og í sjálvtøkum. Eisini ber til at keypa og rinda við tí á netinum. Treytin fyri at fáa eitt Visa/Dankort Debit er, at tú ert 18 ár og hevur kontu í Betri Banka. Tá tú bíleggur kortið, verður ein kredittmeting gjørd av tær, og er alt í lagi, verður kortið bílagt. Í øllum sjálvtøkum hjá Betri Banka kanst tú taka upp í 5.000 krónur út um dagin. Tó kunnu tað vera sjálvtøkur hjá øðrum peningastovnum, har tú í mesta lagi kanst taka út 2.000 krónur um dagin. Størri upphæddir kunnu takast út við kassan í deildum hjá Betri Banka. Tað er ókeypis at stovna Visa/Dankort Debit. Tó rindar tú eitt árligt gjald.